ગુજરાતના પવિત્ર યાત્રાધામ દ્વારકાધીશ મંદિરને હવે ગ્લોબલ વોર્મિંગની અસર થવા લાગી છે. દરિયા કિનારે આવેલું હોવાથી મંદિરને દરિયાઇ ખારાશની પહેલી અસર થઇ રહી છે. જેના કારણે મંદિરના પ્રાચીન પથ્થરોને કાળા પડવા સહિતની થતી અન્ય માઠી અસરો થઇ રહી છે. આ માટે પુરાતત્વ વિભાગે હવે દર પાંચ વર્ષે મંદિર પર કેમિકલ પ્રક્રિયા કરવાનો નિર્ણય લીધો છે, જેના કારણે મુખ્ય બાંધકામનું રક્ષણ થશે. સામાન્ય રીતે આ પ્રોસેસ 10થી 12 વર્ષ કે 15 વર્ષે કરવામાં આવે છે પરંતુ પ્રદૂષણ વધવાથી તે ગાળો ઘટાડીને પાંચ વર્ષનો કરવામાં આવ્યો છે.